Kejatuhan Aden (2026)

Pada 7 Januari 2026, tentera kerajaan Yaman (Majlis Kepimpinan Presiden atau PLC) telah menawan ibu kota de-facto kerajaan Majlis Peralihan Selatan, Aden, menyebabkan pembubaran STC dan kejatuhan pasukan tentera di kawasan ini. Penaklukan bandar itu merupakan kemuncak serangan balas kerajaan terhadap STC yang sebelum ini telah menawan Hadhramaut dan al-Mahrah di tengah-tengah serangan udara Saudi terhadap kedudukan STC. Keberikutan dengan penawanan Aden, setiausaha agung STC telah mengumumkan pembubarannya dan pemimpinnya Aidarus al-Zoubaidi melarikan diri ke Emiriah Arab Bersatu.

Latar belakang
Aden telah bertukar tangan beberapa kali sepanjang tempoh perang saudara. Pada tahun 2015, ia telah ditanda sebagai "ibu kota sementara" Yaman setelah puak Houthi mengambil alih bandar Sanaa. Beberapa minggu kemudian, Pertempuran Aden meletus di antara puak Houthi dengan PLC. Meskipun Abdrabbuh Mansour Hadi melarikan diri daripada Aden, tentera kerajaan berjaya menawan semula bandar ini dan mengusir Houthi keluar daripada kawasan sekitar. Pada tahun 2018, STC mendapat kawalan ke atas Aden dan menguasai bandar ini sejak dari itu.

Serangan 2025–2026
Satu serangan pada tahun 2025 oleh STC memberi keuntungan besar dari segi kawalan ke atas kawasan selatan dan timur Yaman. Pada awal tahun 2026, tentera PLC yang disokong oleh Arab Saudi melancarkan satu serangan balas yang mana berjaya mendapatkan semula tanah di timur Yaman dengan bantuan serangan udara oleh Arab Saudi. Pada 7 Januari, tentera yang disokong Arab Saudi mula mara ke arah Aden, melancarkan serangan udara ke atas tentera STS di wilayah ini.

Pertempuran
Pada 7 Januari 2026, Arab Saudi melancarkan serangan udara ke atas tentera STC yang disokong oleh UAE di sekitar Aden. Tentera darat kerajaan mula memasuki kawasan di Al-Alam dan bergerak ke arah bandar dari sini. Tentera PLC menawan lapangan terbang antarabangsa dan istana presiden. PLC mendakwa mendapat kawalan penuh ke atas bandar dan seluruh daerah kegabenoran, tetapi STC menafikan dakwaan ini, dengan berkata bahawa mereka masih memiliki kawalan beberapa kawasan.

Selepas kejadian
Selepas kejatuhan Aden kepada PLC, Zoubaidi menghilangkan diri untuk satu jangka masa singkat. Beliau dilaporkan telah terbang ke Riyadh untuk rundingan damai akan tetapi tidak tiba untuk menaiki kapal terbang. Kerajaan Yaman mendakwa Zoubaidi dengan pendakwaan pembelotan tertinggi pada 7 Januari. Pada 8 Januari, Arab Saudi mendakwa bahawa Zoubaidi telah melarikan diri daripada Aden dengan menaiki bot pada waktu malam ke Somaliland, di mana beliau kemudian diterbangkan ke UAE melalui Mogadishu. STC kekal mendakwa bahawa Zoubaidi masih kekal berada di Aden.

Satu perintah berkurung telah dikuatkuasakan di bandar pada 7 Januari selepas pertempuran, dan dibatalkan pada 9 Januari. Bendera Yaman telah dinaikkan di atas bangunan-bangunan kerajaan oleh tentera PLC.

Pada 9 Januari, STC dilaporkan telah dibubarkan oleh setiausaha agungnya. Bagaimanapun, para pemimpin lain dalam kumpulan ini telah manfikan dan mendakwa bahawa STC masih aktif.

Rujukan

Category:2026 di Yaman
Category:Kegabenoran Aden dalam ̪Perang Saudara Yaman (2014–kini)
Category:Aden dalam ̪Perang Saudara Yaman (2014–kini)